పుష్ప 2: ది రూల్

పుష్ప 2: ది రూల్, 2024లో వచ్చిన యాక్షన్ డ్రామా తెలుగు సినిమా. ఈ సినిమా 2021లో విడుదలైన పుష్ప: ది రైజ్‌కి సీక్వెల్. మైత్రి మూవీ మేకర్స్ బ్యానర్ పై నవీన్ యెర్నేని, యలమంచిలి రవిశంకర్ నిర్మించిన ఈ సినిమాకు సుకుమార్ దర్శకత్వం వహించాడు.

‘పుష్ప 2: ది రూల్’ సినిమా ఆరు భాషల్లో ప్రపంచవ్యాప్తంగా 12,500 స్క్రీన్లలో రిలీజైన తొలిరోజే రూ.294 కోట్లు వసూళ్లు రాబట్టి, భారత సినీ చరిత్రలో తొలి రోజు అత్యధిక వసూళ్లు రాబట్టిన సినిమాగా నిలిచింది.

 తారాగణం 

 అల్లు అర్జున్ - పుష్ప రాజ్‌
 ఫహద్ ఫాసిల్ -   ఎస్పీ భన్వర్ సింగ్ షెకావత్, ఐపీఎస్‌ 
 రష్మిక మందన్న  -  శ్రీవల్లి, పుష్ప భార్య 
 జగదీష్ ప్రతాప్ బండారి  - కేశవ, పుష్ప స్నేహితుడు
 జగపతి బాబు  -  కొగటం వీర ప్రతాప్ రెడ్డి,  కేంద్ర మంత్రి 
 సునీల్ - మంగళం శ్రీను
 అనసూయ భరద్వాజ్ - దాక్షాయణి "దక్ష", మంగళం శ్రీను భార్య 
 రావు రమేష్ - భూమిరెడ్డి సిద్దప్ప నాయుడు, ఎంపీ 
 షణ్ముఖ్ - జక్కా రెడ్డి
 అజయ్ -  మొల్లేటి మోహన్ రాజ్‌, పుష్ప అన్నయ్య
 శ్రీతేజ్- మొల్లేటి ధర్మ రాజ్‌, పుష్ప రెండవ అన్నయ్య
 కల్పలత - పార్వతమ్మ, పుష్ప తల్లి
 తారక్ పొన్నప్ప- కోగటం బుగ్గిరెడ్డి, ప్రతాప్ రెడ్డి మేనల్లుడు
 సత్య - జపనీస్ అనువాదకుడు
 పావని కరణం, మొల్లేటి కావేరి, పుష్ప అన్న కూతురు 
 సౌరభ్ సచ్‌దేవా - హమీద్‌
 ఆదిత్య మీనన్ -   కొగటం సుబ్బారెడ్డి, ప్రతాప్ రెడ్డి సోదరుడు, బుగ్గిరెడ్డి తండ్రి 
 మైమ్ గోపి - చెన్నై మురుగన్‌
 బ్రహ్మాజీ -  కుప్పరాజు, సబ్ ఇన్‌స్పెక్టర్ 
 ఆడుకలం నరేన్ - సీఎం నరసింహారెడ్డి
 దయానంద్ రెడ్డి - మునిరత్నం, శ్రీవల్లి తండ్రి 
  బిందు చంద్రమౌళి - కావేరి తల్లి, మోహన్ భార్య 
 దివి వడ్త్యా -  మిన్ను ఉమా దేవి, టీవీ రిపోర్టర్‌ 
 శ్రీలీల -  "కిస్సిక్" పాటలో (అతిధి పాత్ర)
 ధనంజయ - జాలి రెడ్డి  (అతిధి పాత్ర)
 ఐరేని మురళీధర్ గౌడ్
 వితయ పాన్‌శృంగార్మ్ - డాన్ హిరోషి

పాటలు

 తొక్కిసలాట 
2024 డిసెంబరు 4న పుష్ప 2 సినిమా ప్రీమియర్‌ షో ప్రదర్శించిన హైదరాబాదులోని సంధ్య థియేటర్‌ వద్ద తొక్కిసలాట జరిగింది. దీనికి అధిక సంఖ్యలో అభిమానులతో పాటు సినిమాలో నటించిన అల్లు అర్జున్ తో పాటు కీలక నటులు హాజరవ్వడంతో ఒక్కసారిగా తోపులాట జరిగింది. ఈ ఘటనలో నగరానికి చెందిన ఒక కుటుంబం ఈ తొక్కిసలాటలో కిందపడిపోయారు. ఈ దుర్ఘటనలో రేవతి మరణించగా, ఆమె 13 ఏళ్ల కుమారుడు  శ్రీతేజ్‌కు తీవ్ర గాయాలై ఆసుపత్రిలో చికిత్స పొందుతున్నాడు. ఈ ఘటనపై బాధితురాలి కుటుంబ సభ్యుల ఫిర్యాదు మేరకు అల్లు అర్జున్‌పై, థియేటర్ యాజమాన్యంపై కేసు నమోదు చేసి చిక్కడపల్లి పోలీసులు దర్యాప్తు చేస్తున్నారు. ఈ తొక్కిసలాట ఘటనలో అల్లు అర్జున్‌ ఏ11గా నిందితుల లిస్ట్ లో చేర్చారు. ఈ కేసు విషయంలో అల్లు అర్జున్ ను 2024 డిసెంబరు 13న చిక్కడపల్లి పోలీసులు అరెస్ట్ చేశారు. రిమాండ్ రిపోర్టులో అల్లు అర్జున్ ని ఏ-11గా పేర్కొన్న పోలీసులు నాంపల్లి కోర్టులో అదే రోజు హాజరు పరిచారు. కోర్టు ఆయనకు 14 రోజుల రిమాండ్ విధించింది. దీంతో కేసును కొట్టేయాలంటూ అల్లు అర్జున్ తరపు న్యాయవాదులు హైకోర్టులో క్వాష్ పిటిషన్ దాఖలు చేశారు. ఈ పిటిషన్‌పై విచారణ జరిపిన న్యాయస్థానం అల్లు అర్జున్‌కు షరతులతో కూడిన బెయిల్ మంజూరు చేసింది.

అల్లు అర్జున్‌కు హైకోర్టు మధ్యంతర బెయిల్‌ ఇచ్చినా ఆర్డర్‌ కాపీ ఆలస్యం కావడంతో డిసెంబరు 13 రాత్రంతా జైలులోనే ఉన్న అనంతరం 2024 డిసెంబరు 14న ఉదయం 6.45 గంటలకు అల్లు అర్జున్‌తో పాటు సంధ్యా థియేటర్‌ యాజమాన్యాన్ని చంచల్‌గూడ జైలు నుండి విడుదల చేశారు. అల్లు అర్జున్‌కు రెగ్యులర్ బెయిల్ మంజూరు చేసిన న్యాయస్థానం కొన్ని షరతులు విధించింది. అల్లు అర్జున్‌కు బెయిల్ మంజూరు చేస్తూ రూ. 50 వేలు, రెండు షూరిటీలు సమర్పించాలని ఆదేశించింది. 

విమర్శకుల మాటలలో
న్యూస్18 యొక్క నిషాద్ థైవలప్పిల్ 5/5 నక్షత్రాలు ఇచ్చారు. డిఎన్ఎ ఇండియా యొక్క సిమ్రన్ సింగ్ 4.5/5 నక్షత్రాలు ఇచ్చారు. ఫస్ట్‌పోస్ట్ యొక్క గణేశ్ ఆగ్లావే 4/5 నక్షత్రాలు ఇచ్చారు. ది టైమ్స్ ఆఫ్ ఇండియా యొక్క పాల్ నికోడెమస్ 3.5/5 నక్షత్రాలు ఇచ్చారు.

 భవిష్యత్తు 
చిత్రం యొక్క పోస్ట్-క్రెడిట్స్ సీన్ దాని మూడవ భాగం వస్తుందని, పేరు పుష్ప 3: ది రాంపేజ్ అని వెల్లడించింది.

మూలాలు

వర్గం:2024 తెలుగు సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు